Návrh
Uznesenie vlády Slovenskej republiky
č. ...
z ...

k návrhu na ratifikáciu komplexnej Dohody o leteckej doprave medzi členskými štátmi Združenia národov Juhovýchodnej Ázie a Európskou úniou a jej členskými štátmi 

Číslo materiálu:		
Predkladateľ:	minister dopravy Slovenskej republiky 	

Vláda
A.	súhlasí 

A. 1.	s ratifikáciou Dohody o leteckej doprave členskými štátmi Združenia národov Juhovýchodnej Ázie a Európskou úniou a jej členskými štátmi  (ďalej len „Dohoda“);
	
B.	odporúča 
prezidentke Slovenskej republiky

B. 1.	ratifikovať Dohodu po vyslovení súhlasu Národnej rady Slovenskej republiky;

Národnej rade Slovenskej republiky

B. 2.   vysloviť súhlas s dohodou a rozhodnúť, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi;

C.	poveruje
predsedu vlády Slovenskej republiky  

C. 1.	predložiť dohodu Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi,
	
ministra dopravy Slovenskej republiky

C. 2.	odôvodniť návrh na vyslovenie súhlasu s Dohodou v Národnej rade Slovenskej republiky;

	
D.	ukladá
ministrovi dopravy Slovenskej republiky 

D. 1.	požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti Dohody pre Slovenskú republiku,	

D. 2. 	požiadať ministra zahraničných vecí a európskych záležitostí zabezpečiť vyhlásenie Dohody v Zbierke zákonov Slovenskej republiky	

Vykonajú:	predseda vlády 
minister dopravy 
minister zahraničných vecí a európskych záležitostí 
	
Na vedomie:	prezidentka SR
predseda Národnej rady SR